किशनगंज/अररिया/जयनगर/रक्सौल : हैदराबादमे सीरियल बम ब्लास्टक बाद भारत-नेपाल सीमा पर हाई एलर्ट कऽ देल गेल अछि। एसएसबीक जवान सीमा पर विशेष सघन तलाशी अभियान चला रहल अछि। देशक विभिन्न भागमे पूर्वमे भेल बम ब्लास्ट आ आतंकी हमला सऽ मिथिलाक तार जुड़बाक बात सोँझा अबैत रहल अछि। नेपालक रास्ता सँ प्रतिबंधित संगठनक सदस्यक प्रवेशक आशंका लऽ सुरक्षा व्यवस्था चौकस अछि। सुरक्षा अधिकारी लोकनि कहब अछि जे केँद्रीय गृह मंत्रालय द्वारा हमरा सभकेँ सूचना भेँटल अछि जे भारत विरोधी तत्वकेँ भारत-नेपाल बार्डरक माध्यमे भारतमे पहुंचेनाय अछि एहि तरहक कोनो घटना नहि होए, एहि लेल एसएसबी पूर्ण रुपे तैयार अछि, सुरक्षा व्यवस्था पुख्ता अछि। 